cyanic-selkie/wikianc huggingface dataset:
Rossbybølge
Planetære bølger
Man snakker om barotrope og barokline rossbybølger for å skille mellom den vertikale strukturen deres. Barotrope rossbybølger varierer ikke vertikalt og har den høyeste forplantingsfarten. De barokline bølgene er senere med en fart på bare et par centimeter i sekundet eller mindre.
Atmosfæriske bølger
Rossbybølger i atmosfæren kan vi lett observere som storskala svingninger i jetstrømmen. Når disse svingningene blir ekstra store kan de skille fra hverandre kalde og varme luftmasser og danne lavtrykk og høytrykk.
Fasefarten er gitt ved:
Der c er bølgefarten, u er den gjennomsnittlige vestlige vinden, \beta er rossbyparameteren, og k er det totale bølgetallet.
Havbølger
Både barotrope og barokline rossbybølger i havet skaper variasjoner i høyden på havoverflaten, men bølgelengden til bølgene har vært svært vanskelig å måle før man fikk satellitter som kunne måle denne høyden. Barokline bølger fører til store endringer i termoklinen i havet, ofte flere titalls meter. Satellittobservasjoner har vist at rossbybølger, særlig på lavere og midlere breddegrader, kan bruke måneder og til og med år på å krysse store hav som Stillehavet.
Ola Tidman
Ola Tidman (født 11. mai 1979 i Malmö) er en svensk fotballtrener, og tidligere fotballspiller. Tidman er keepertrener i svenske IF Limhamn Bunkeflo.
Klubbkarriere
Tidman har tidligere spilt i en rekke klubber, blant disse Malmö FF, AA Gent og Sheffield Wednesday. Tidman hadde en kortere periode som utlånt spiller til Kongsvinger i 2008.
Tidman avsluttet karrieren som spiller i IF Limhamn Bunkeflo.
Landslagskarriere
Tidman har representert Sverige på U18-laget og U21-landslaget.
Trenerkarriere
Ola Tidman er keepertrener i IF Limhamn Bunkeflo.
Nederlandsk mesterskap i friidrett innendørs 2012
Nederlandsk mesterskap i friidrett innendørs 2012 ble arrangert 25. og 26. februar 2012, i Omnisport Apeldoorn.
Militærvise fra Steinkjersainnan 1882
«Militærvise fra Steinkjersainnan 1882» er et skillingstrykk som går på melodien til «Se Norges blomsterdal».
Teksten
1.Velkommen til vår by, du raske unge guttesvend du skal jo bli min venn jeg jubler høyt mot sky. Min venn, min venn jaja, ja nå skal tiden rinne fort den blir jo altfor kort, den blir jo altfor kort.
2.Imedens du er her for riktig kongens kar at bli så skal du elske meg rekrutten jeg har kjær. Rekrutt, rekrutt, rektrutt det gives ei så vakkert syn her ut i hele byen, her ut i hele byen.
3.Når du står i geledd med mot i bryst og kraft i arm da svulmer høyt vår barm av bare kjærlighet. Ja ja ja ja, thi kjærligheten den er stor, hos en rekrutt i nord, hos en rekrutt i nord.
4.Om du en kjærest har som hjemme går i kofte grå, kan ingen undres på om du en ny en tar. Ta en ta to ta tre, forandring hører verden til jeg er din pikelill, jeg er din pikelill.
5.Så går vi oss en tur på grønne sti i furulund, og legger munn til munn det er jo vår natur. Ja munn til munn til munn til munn lik fuglene vi nebbes vekk det høres smekk i smekk, det høres smekk i smekk.
Sørlandet Stewardsloge
Losjens valgspråk er Veritas et Lux (Sannhet og Lys).
Arthur de Capell Brooke
Arthur de Capell Brooke (født 22. oktober 1791, død 6. desember 1858) var en britisk baronett og reisende forfatter, også i Norge. Han ble medlem av Royal Society i 1823 og var med på etableringen av oppdagerklubben «Raleigh Club» i 1827.
Bemerkninger om Norge
I Norge reiste han i 1820 langs norskekysten og bemerket følgende om de observerte sjømonstre: Hans informanter i dette var amtmannen i Finnmark, sogneprest Marcus Fredrik Steen i Karlsøy, sognepresten Peter Vogelius Deinboll i Vadsø (1816–1824), og «the bishop of Nordland» Mathias Bonsak Krogh. Senere, i 1823 var han reisende mellom Alta og Torneå og fant at de som bodde der drakk kaffe.
Bibliografi
Han skrev og tegnet i flere utgivelser vedrørende sine erfaringer:
Landkreis Gelsenkirchen
Landkreis Gelsenkirchen var en krets som eksisterte fra 1885 til 1926 i Regierungsbezirk Arnsberg i provinsen Westfalen i Kongeriket Preussen og Fristaten Preussen. Kretsens navn var Kreis Gelsenkirchen frem til 1896, da byen Gelsenkirchen ble utskilt som en egen bykrets. Byen var likevel fortsatt sete for kretsforvaltningen i landkretsen.
Før kretsens oppløsning omfattet den bykommunen Wattenscheid og ti andre bykommuner. De sistnevnte ble delvis innlemmet i bykommunen Wanne-Eickel den 1. april 1926. Landkreis Gelsenkirchen var dermed oppløst, og begge byene fortsatte som egne bykretser.
Rossbyparameter
Rossbyparameteren er et tall som blir brukt i oseanografi og meteorologi. Tallet oppstår i forbindelse med at corioliskraften varierer med breddegraden, og er viktig i dannelsen av rossbybølger.
Rossbyparameteren \beta er gitt ved ligningen:
Der \phi er breddegraden, \omega er vinkelfarten til jordrotasjonen og a er den gjennomsnittlige jordradiusen.
Selv om begge involverer corioliseffekter, beskriver rossbyparameteren endringen av effekten med breddegraden, og må ikke blandes med rossbytallet.
Tormod Petter Svennevig
Tormod Petter Svennevig (født 24. mai 1929 Eide i Aust-Agder, død 24. november 2016 ) var en norsk diplomat og politiker for Senterpartiet.
Svennevig ble født i Eide i Aust-Agder, og tok mastergraden i statsvitenskap ved The New School for Social Research i New York. Han begynte i Utenriksdepartementet i 1955, og var stasjonert ved ambassaden i Jugoslavia fra 1956 til 1958, i Sovjetunionen fra 1960 til 1963, ved FN-delegasjonen fra 1966 til 1968 og igjen i Sovjetunionen fra 1971 til 1972.
Fra 1972 til 1973, under Lars Korvalds regjering, var Svennevig statssekretær i Utenriksdepartementet. Han representerte Senterpartiet og var også medlem av Bærum kommunestyre og fylkesstyret for Senterpartiet i Akershus.
Svennevig var medlem av Forsvarskommisjonen fra 1974 til 1978. Han var Norges ambassadør i Iran fra 1979 til 1982, samt sideakkreditert til Pakistan. Perioden i Teheran falt sammen med gisselkrisen i Iran. Deretter var Svennevig en periode ekspedisjonssjef i Utenriksdepartementet og Departementet for utviklingshjelp. Han var Norges ambassadør i Polen fra 1986 til 1991 og deretter Norges ambassadør i Ungarn fra 1991 til 1994, med sideakkreditering til Kroatia.
Som pensjonist flyttet Svennevig tilbake til Homborsund nær Grimstad. Her ledet han den lokale avdelingen av Norges Forsvarsforening.
Tormod Petter Svennevig var kommandør av St. Olavs Orden.
Atmosfærisk sirkulasjon
Den grunnleggende storskalastrukturen endrer seg lite fra år til år, og gir sammen med terrengpåvirkninger grunnlag for variasjonen mellom de ulike klimasonene. Strukturen på mindre skala består av individuelle værsystemer – som lavtrykk eller tropiske konveksjonsceller. Værsystemene oppstår ved enn viss lovmessighet (se atmosfærisk termodynamikk), slik at det er mulig å varsle været fram i tid. De beste av dagens meteorologiske modeller gjør det mulig å varsle været ti dager fram, men i teorien kan varslene komme opp mot maksimalt en måned (se kaosteori).
Endringer i klimaet kan studeres som statistiske fenomener.
Meridionale sirkulasjonsmøstre
Vindbeltene og jetstrømmene kretser rundt Jorden og er organisert i tre bånd av celler: Hadleyceller, Ferrelceller, og Polarceller. Cellene flytter seg, endrer seg, smelter sammen og går fra hverandre i kompliserte prosesser. For å beskrive cellene er det enklest å referere til dem som enkeltceller.
Hadleycellen
Hadleycellens oppbygging og sirkulasjonsmønster ble først beskrevet av George Hadley i 1753 da han søkte etter en forklaring på passatvindene. Det er en lukket sirkulasjon som starter ved at varm og fuktig luft stiger der solinnstålingen er mest intens, i ekvatoriale strøk mellom vendekretsene, opp til tropopausen og så i retning mot polene. Dette skaper et lavtrykksområde på overflaten ved ekvator. Ved en breddegrad 30° nærmere polene er luften blitt avkjølt tilstrekkelig til at den synker ned mot overflaten igjen. Dette skaper et høytrykksområde på disse breddegradene rundt Jorden. Noe av denne synkende luften går tilbake igjen mot ekvator langs overflaten, og lukker sirkulasjonen i Hadleycellen. På grunn av at jordrotasjonen bøyer av strømmen (til høyre på den nordlige halvkule og mot venstre på den sørlige halvkule, se corioliseffekten) skaper dette de østlige passatvindene. Noe av luften strømmer også mot polene.
Selv om en ofte sier at Hadleycellen starter på ekvator, bør en merke seg at de stigende luftmassene følger solas senitpunkt, eller det som også blir kalt termal ekvator, og flytter seg nordover når det er sommer på den nordlige halvkule, og sørover når det er sommer på den sørlige halvkule.
Polarcellen
Polarcellen er også et enkelt system. Selv om luften nær 60° N/S er kald og tørr sammenlignet med den ekvatoriale luften, er den fremdeles varm og fuktig nok til at konveksjonen kan drive en termal sirkulasjon. Den varme luften stiger og flytter seg mot polene når den når den øvre troposfæren rundt 8-10 km over overflaten. Når luften kommer over polområdene er den blitt avkjølt, og dermed tyngre, og synker ned og danner kalde, tørre høytrykksområder. Luften strømmer vekk fra polene langs overflaten, og ved corioliseffekten danner denne luften polar østavind.
Luftstrømmen mot polene danner harmoniske bølger i atmosfæren kalt Rossbybølger. Disse svært lange bølgene spiller en viktig rolle i retningen til jetstrømmen, som vi finner i overgangen mellom tropopausen og Ferrelcellen i forbindelse med polarfronten. Polarcellen er svært viktig i transport av varme og balanserer Hadleycellen i jordens energibalanse ved å sende kald luft i retning ekvator.
Disse atmosfæriske systemene er stabile, så selv om styrken kan variere fra område til område over tid, vil de aldri forsvinne helt.
Se også: Polarvirvel
Ferrelcellen
Ferrelcellen, som har fått sitt navn etter William Ferrel som beskrev den første gang i 1856, er en sekundær sirkulasjon i overgangen mellom Hadleycellen og Polarcellen. Den oppfører seg som en atmosfærisk kasteball mellom disse cellene. Den varme luften som kommer sørfra og den kalde luften nordfra møtes på midlere breddegrader. Området der disse to luftmassene møter hverandre kalles polarfronten og gir seg til syne som høytrykk og lavtrykk på midlere bredder. På samme måte som med den østlige passatvinden under Hadleycellen finner vi vestavindsbeltet under Ferrelcellen.
Mens Hadleycellene og Polarcellene danner lukkede sirkulasjoner, er ikke Ferrecellen lukket. Dette kan vi observere i vestavindsbeltet. Passatvindene og den polare østavinden kommer som følge av de lukkede sirkulasjonscellene og det er ingen værsystemer som endrer på disse vindmønstrene. For vestavindsbeltet er det annerledes, og her vil passerende værsystemer kunne gi mye mer varierende vindretninger, mens vinden i høyere nivåer i hovedsak er vestlig. Et lavtrykk som passerer i nord eller et høytrykk som passerer i sør (på den nordlige halvkule) opprettholder vestavinden, og kan forsterke den, men en kaldfrontspassasje kan ofte endre det på kort tid. Et kraftig høytrykk som plasserer seg mot nord kan føre til østlig vind i dagevis.
Ferrelcellen er kjennetegnet ved at store luftmasser flytter på seg, og hvor man finner disse luftmassene er delvis påvirket av plasseringen til jetstrømmen, som ofte fanger opp luften som lavtrykk på overflaten og pumper den opp i atmosfæren. Ser vi på et værkart vil vi se at lavtrykkene på overflaten som regel følger jetstrømmen. Strømmen i de øvre nivåene av Ferrelcellen er ikke veldefinert, og dette kommer av at den ligger mellom Hadley- og Polarcellen og ikke har varmekilder til å drive konveksjon. I tillegg vil trykksystemene på overflaten destabilisere et sonalt sirkulasjonsmønster.
Corioliskraften er også størst i områdene der Ferrelcellen opptrer.
Sonale sirkulasjonsmønster
Selv om Hadley-, Ferrel- og Polarcellen spiller en stor rolle i den globale varmetransporten, er de ikke alene om dette. Forskjeller i temperatur driver også flere sonale sirkulasjonar.
Meridional sirkulasjon kommer av at solinnstrålingen er størst per areal der sola står i senit, og minker med høyere breddegrader, og er minst ved polene. Sonal sirkulasjon kommer av at vann har høyere spesifikk varmekapasitet enn land, og derfor tar til seg og frigir varme mye senere enn landområder gjør. Til og med på mikroskala er dette synlig, noe vi kan se på solgangsbrisen der overflaten på land blir varmet opp raskere enn havoverflaten om dagen, og fører til stigende luftbevegelser og lavtrykk over land. Dette fører så til at luft strømmer inn fra havet for å fylle igjen lavtrykket. Om natten når landområder blir avkjølt raskere enn havoverflaten skjer det motsatte med luft som strømmer ut i havet.
På større skala får en ikke lenger daglige variasjoner, men årstidsbaserte variasjoner eller variasjoner på enda lengre tidsskala. Varmluft stiger over kontinentene nær ekvator og over det vestlige Stillehavet, og strømmer østover eller vestover når den luften når tropopausen. Luften synker ned (subsidens) når den kommer over Atlanterhavet, Det indiske hav og det østlige Stillehavet.
Cellen over Stillehavet spiller en særlig viktig rolle i været på Jorden. Denne cellen oppstår som følge av forskjellig overflatetemperatur mellom de vestlige og østlige delene av Stillehavet. Normalt sett er overflaten i vest varm, mens overflaten i øst er kaldere. Prosessen starter med kraftig konveksjon over ekvator i Øst-Asia og kald luft som synker ned utenfor vestkysten av Sør-Amerika. Dette skaper et vindmønster som skyver vann vestover med opphopning i det vestlige Stillehavet. Vannivået vest i Stillehavet er omtrent 60 cm høyere enn i det østlige Stillehavet på grunn av denne effekten.
Stillehavscellen er så viktig at den har fått navnet Walkersirkulajon etter Sir Gilbert Walker, som lette etter en årsak til at den årlige monsunvinden i India av og til ikke inntraff. Han fant aldri ut av årsaken, men han oppdaget at det er en sammenheng mellom periodiske trykkvariasjoner i Det indiske hav og Stillehavet, som han kalte «den sørlige oscillasjonen»
El Niño - Den sørlige oscillasjonen
Walkercellen er nøkkelen til å forstå El Niño-fenomenet (eller mer nøyaktig ENSO eller El Niño – Sørlig Oscillasjon).
Dersom konveksjonen over det vestlige Stillehavet av en eller annen grunn minker (man er usikker på årsaken til at dette skjer) oppstår det en dominoeffekt. Først blir den vestlige vinden i høyden svekket. Dette fører til at den kalde, synkende luften i østlige deler forsvinner, og dermed forsvinner også den østlige vinden ved overflaten.
Samtidig vil det dannes kraftig vestavind i høyden over Atlanterhavet, som vanligvis ville blitt blokkert av Walkersirkulasjonen. Denne vinden ødelegger strukturen til potensielle tropiske orkaner, og tallet på tropiske systemer som kan nå full styrke blir mye mindre enn vanlig.
Det motsatte av en El Niño-episode er kjent som La Niña. I dette tilfellet blir de konvektive cellene over det vestlige Stillehavet forsterket, noe som fører til kaldere vintre enn normalt i Nord-Amerika, og økt syklon- og tyfonaktivitet i Sørøst-Asia og Øst-Australia. Dette fører til økt oppvelling av kaldt vann fra havdypet og mer intens oppstigning av luft nær overflaten i nærheten av Sør-Amerika. Dette kan føre til tørke i Sør-Amerika, mens fiskere her kan nyte godt av økt fiskebestand som følge av mer næringsrikt vann i havet.
Den nøytrale delen av syklusen – under «normale» forhold – har humoristisk sett blitt kalla «La Nada».
Idrettspedagog
En idrettspedagog arbeider med å tilrettelegge og utføre fysisk aktivitet for og med ulike grupper mennesker. En idrettspedagog jobber ofte i team sammen med fysioterapeuter, ergoterapeuter o.l. på f.eks. sykehus, helsesenter, opptreningssenter eller innenfor psykiatrien.
Utdannelsen for dette yrket, som foreløpig er en ubeskyttet tittel, kan utføres ved flere institusjoner i Norge, blant annet ved Universitetet i Sørøst-Norge og Norges idrettshøgskole.
Xterm
xterm er standard terminalemulator for vindussystemet X. En bruker kan ha mange forskjellige påkallelser av xterm som kjører samtidig på den samme skjermen, som hver enkelt har en uavhengig innmatning og utmatning for prosessen som kjører i det (vanligvis er prosessen Unix-skall).
Macropsylla hercules
Utseende
Arten er store lopper.
Liv og utvikling
Familien Macropsyllidae som arten er et medlem av, lever i bol av små pattedyr, mest hos australske gnagere, men de er også funnet bolene til små pungdyr. De er også funnet på innførte pattedyrarter som katt og svartrotte.
Utbredelse
Arten er bare utbredt i Australia.
Maria Marten, or the Mystery of the Red Barn
Maria Marten, or the Mystery of the Red Barn er en britisk stumfilm fra 1913, regissert av Maurice Elvey.
Handling
En velstående grunneier dreper sin gravide elskerinne, og begraver kroppen hennes for å skjule sin forbrytelse.
Mn moren hans begynner deretter å oppleve merkelige drømmer, som kan bringe forbrytelsen hans frem i lyset. Basert på et faktisk drap som fant sted i 1828.
Saltasaurus
Saltasaurus var en planteetende sauropod som levde i sen krittid. Dette var den første dinosauren som ble funnet med små beinplater i skinnet. Slike beinplater har senere blitt funnet også på andre titanosauriaer. Saltasaurus må ikke forveksles med Saltoposuchus.
Volksraad
Volksraad («Folkets råd») var parlamentet til den tidligere Sørafrikanske republikk (ZAR), også kjent som Republikken Transvaal, som eksisterte fra 1857 til 1902 i en del av det som nå er Republikken Sør–Afrika. Den var et ettkammersparlament med 24 medlemmer. Parlamentet opphørte etter at britene seiret i andre boerkrig og den etterfølgende opprettelsen av Unionen Sør-Afrika. Oranjefristaten hadde også et Volksraad. Også det sluttet å eksistere i 1902 etter den britiske seieren i andre boerkrig. «Volksraad» var også navnet på afrikaans for det sørafrikanske underhuset som eksisterte i forskjellige former i 1910–94. Nederlenderne opprettet en forsamling kalt Volksraad som et konsulterende råd for Nederlandsk Østindia i 1918. Et lignende råd for Nederlandsk Ny-Guinea eksisterte mellom 1949 og 1969.
Thy nasjonalpark
Thy nasjonalpark er Danmarks første nasjonalpark og ble opprettet i 2007 med offisiell innvielse 22. august 2008. Nasjonalparkens område omfatter 24 370 hektar og strekker seg over ett opp til 12 km bredt belte fra Agger Tange i sør til Hanstholm i nord på Nordjylland.
Saltasaurus
Faktaer
Saltasaurus var en planteeter og var, med sin lange hals, avhengig av å kunne nå mat som hang høyt oppe. For å kunne nå så høyt som mulig kunne den stå på bakbeina.
Volksraad
Volksraad i Den sørafrikanske republikk ble delt i to kamre i 1890 for å beholde boernes kontroll over staten, mens det gav «uitlanderne» en stemme i lokale saker. Dette ble gjort for å bli kvitt britiske klager angående uitlandernes innflytelse uten å gi fra seg reell makt.
Saltasaurus
Faktaer
Dyret var relativt lite til å være en sauropod, ca. 12 meter høy og veide ca. 7 tonn. Hodet lå oppe på en lang hals og lignet veldig på diplodocus.
Volksraad
Denne tokammers lovgivende forsamlingen bestid av et andre Volksraad med stemmerett for alle hvite menn over 16 år, i tillegg til et første Volksraad som var den høyeste myndigheten med ansvar for statens politikk og som hadde begrenset stemmeretten til personer over 40 år med permanent eiendom og en lengre bosetningshistorie i landet.
Jiang Rong
Under kulturrevolusjonen, som begynte i 1966, gikk Jiang Rong og hans skolekamerater som rødegardister fra dør til dør i Beijing for å plyndre hjemmene for bøker og andre ting som ble ansett å avsløre «borgerlig dekadanse» og vestlige idéer. Deretter ble han sendt til Indre Mongolia for å bli sauegjeter. Han og andre studenter bodde sammen med nomadene i telt. Nomadene hadde store saueflokker og mange ulver var ute etter sauene.
Volksraad
Volksraad Volksraad (Nederlands-Indië)
Saltasaurus
Faktaer
Det er per i dag kun funnet en art av Saltasaurus, S. loricatus. Navnet loricatus henviser til (lat.) lorica - brystplate, siden Saltosaurus hadde et solid hudpanser.
Jiang Rong
Jiang Rong og de andre studentene diskuterte fritt hva som var galt med det kinesiske systemet. Lokale militære fikk nyss om dette og tyvlyttet utenfor teltet da Jiang Rong kritiserte Lin Biao. Han ble dømt til 3,5 års fengselsstraff. I fengselet bestemte han seg for å skrive en bok.
Da han kom ut av fengselet drev han et tidsskrift og arbeidet som lærer. I 1989 deltok han i protestene på Den himmelske freds plass og krevde politisk frihet. For det ble han dømt til 1,5 år i fengsel.
Han bestemte seg for å skrive en fortelling om ulver som samtidig skulle være en samfunnskritisk skildring. Mongolene er de fri ulvene, hankineserne er som sauene som alltid går i flokk. Romanen, Láng Túténg (狼图腾), kom ut i april 2004. Boken har vunnet Man Asia-prisen, og skal filmatiseres. Men ikke alle er begeistret – den tyske sinologen Wolfgang Kubin kalte romanen «fascistisk».
Northern Air
Northern Air er et flyselskap som opererer ut fra Nausori International Airport, Fiji. Flyselskapet er i lokalt eie og drives av grunnleggeren Ranjesh San og hans familie, basert i Waila, Nausori. Selskapet har 15 ansatte.
Flypark
Selskapet har seks fly i drift:
Shagrat
Shagrat er en skikkelse fra J.R.R. Tolkiens Ringenes Herre. Han var kaptein i kommando av Urukhai på tårnet av Cirith Ungol, et utsiktstårn som voktet et forrædersk pass i Mordor.
Etter funnet av en bevisstløs Frodo nær Hutulas hule, satte Shagrat og Gorbag Frodo i det høyeste rommet i tårnet. Mens de to søkte gjennom Frodos ting, oppstod en krangel over den svært verdifulle mithril-skjorten. Krangelen som førte til en kamp mellom orkene og Urukhaiene i tårnet, der nesten alle orkene ble drept, og kulminerte i at Shagrat drepte den sårede Gorbag. Shagrat flyktet deretter med Frodos eiendeler, som senere ble fremvist av Saurons Munn som antatte bevis på at Frodo fremdeles satt i fangenskap.
Hans von Aachen
Hans von Aachen ble født 1552 i Köln i en familie som stammet fra Aachen. Han begynte å male i Köln som student av en ukjent flamsk maler. Fra 1574 fortsatte han sine studier i Italia, i Firenze og Roma, kanskje også Venezia. Her utviklet han sin manieristiske stil.
Han vendte tilbake til Tyskland i 1588 og ble portrettmaler for fornemme kunder i Köln, ved det hertugelige hoff i München og hos den rike familien Fugger i Augsburg. I 1592 malte han det offisielle portrettet av den tysk-romerske keiser Rudolf II i Prag. Her ble han til sin død i 1615.
Hans von Aachen står som en typisk representant for manierismen. Til hans verker hører særlig allegoriske, mytologiske og religiøse motiver, også håndtegninger.
Hans bilder henger idag bl.a. på Eremitagen i St. Petersburg, J. Paul Getty Museum i Los Angeles, Londons nasjonalgalleri, Alte Pinakothek i München, kunsthallen i Bremen, Los Angeles County Museum of Art (USA), Staatsgalerie Stuttgart og Prahas nasjonalgalleri.
David M. Kennedy
David Matthew Kennedy (født 21. juli 1905 i Randolph i Utah, død 1. mai 1996 i Salt Lake City) er en tidligere amerikansk republikansk politiker, økonom og forretningsmann kjent som USAs 60. finansminister i perioden 1969 til 1971 under president Richard Nixon.
Kennedy ble uteksaminert fra Weber State University i 1928 og var siden misjonær i Storbritannia for Jesu Kristi kirke av siste dagers hellige i to år. Han dro tilbake til statene etter dette og avla masteroppgave i 1935 og juristeksamen i 1937 ved George Washington University. Han fikk videre sin doktograd ved Stonier Graduate School of Banking of Rutgers University i 1939. Etter dette fikk han arbeid ved finansdepartementet hvor han ble assistent for gjeldsadministrasjon under George M. Humphrey. I perioden 1930 til 1946 var han også med i staben til Board of Governors hos Federal Reserve, og endte opp med å bli assistenten til styreformannen (USAs sentralbanksjef).
Han tjenestegjorde som USAs 60. finansminister under president Richard Nixon i 1969 til 1971, og ble senere USAs ambassadør til NATO i perioden 1972 til 1973. I 1976 grunnla han US-Taiwan Business Council for å fremme handel mellom USA og Taiwan, og han satt i dette styret frem til 1990. Kennedy døde av en hjerte- og karsykdom den 1. mai 1996 i Salt Lake City.
United States Air Force Academy
United States Air Force Academy (USAFA) er en amerikansk militær høyskole nær Colorado Springs i delstaten Colorado. Skolen er den høyeste krigsskolen innen USAs luftvåpen, og ble grunnlagt i 1954.
USAFA har om lag 4.525 studenter i 2006, og 563 vitenskapelige og militære lærere. Studiene leder fram til bachelorgrad med uteksaminering som fenrik i United States Air Force.
Skolen ble grunnlagt med basis i flygerutdanning i hæren og marinen siden 1918, og med opprettelsen av flyvåpenet i 1947 tok rektor Dwight D. Eisenhower ved Columbia University initiativ i 1950 til opprettelse av en egen skole for de militære flygerne. Som senere president signerte han lovvedtaket om dette i 1954. Skolen er åpen for kvinner siden 1975.
En rekke høyere luftoffiserer og et stort antall astronauter i USA har fått sin utdanning ved USAFA.
Rangeringer
U.S. News & World Report rangerte United States Air Force Academy som nummer 27 blant liberal arts-collegene i USA i 2015, mens Forbes plasserte det på 38.-plass blant alle colleger i USA,
United States Air Force Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Konrad Mutianus Rufus
Konrad Mutianus Rufus (eller Konrad Muth, Konrad Mutian; født 15. oktober 1470 i Homberg/Efze i Tyskland, død 30. mars 1526 i Gotha) var en tysk humanist og filosof. Ved sin stil og sine store kunnskaper innen antikk og filosofi regnes han for å være en betydelig skikkelse innen den tyske høyrenessanse.
Bakgrunn, utdannelse
Mutianus stammet fra en patrisierfamilie ,men ble foreldreløs allerede i barndommen. Han ble sendt utenlands, og fikk sin første utdannelse ved Alexander Hegius' skole i Deventer, der en av hans medelever var Erasmus av Rotterdam. Fra sommeren 1486 studerte han i Erfurt blant annet under Conrad Celtis, og ble baccalaureus i 1488 og magister i 1492. Under en dannelsesreise på vei til Italia traff han i Mainz i 1496 Dietrich Gresemund, Jakob Wimpheling og Trithemius, og særlig den sistnevnte utløste en stor kjærlighet til bøker hos ham. Dette ble sporen til oppbyggelsen av Mutianus' store bibliotek.
Under jusstudiet i Italia studerte han under glossatorene (rettslærde) Philipp Beroald og Urceus Codrus ved universitetet i Bologna. I Ferrara promoverte han i 1498 som Doctor decretorum (en juridisk disiplin) og fortsatte deretter med studier i Padova, Firenze, Venezia og Roma.
Filosof, kanoniker
Inspirert av Marsilius Ficinus og Pico della Mirandola utviklet Mutianus sin egen filosofi, med røtter i nyplatonismen.
Da han vendte tilbake til Tyskland i 1502 var det i den intensjon å fremme et nytt åndsaristokrati i hans ånd. Først virket han i den hessiske landgreves kanselli, men snart åpnet det seg en kannikstilling i Gotha, og den tok han fordi den gav ham full uavhengighet. Riktignok ble han selv prest i 1504, men det avholdt ham ikke fra fortsatte angrep på kirken og dens institusjoner og embedsbærere.
I 1505 kom noen unge humanister til ham – Herbord von der Marthen, Georg Spalatin, Heinrich Urban -, og sammen dannet de en litterær krets. Snart fikk også Helius Eobanus Hessus og Johann Crotus Rubianus kontakt med kretsen. Mutianus hadde også stor innflytelse ved sin utstrakte brevveksling med mange lærde. Han hadde som mål å leve fritt og rettskaffent, og å strebe etter egen og andres økte erkjennelse og visdom.
Etter 1516 ble det roligere rundt Mutianus, kanskje også fordi han distanserte seg både fra Luther og Erasmus. Under sine siste leveår gikk han glipp av sine apanasjer på grunn av reformasjonen og av bondeopprøret, og havnet i finansielt uordnede levekår.
Euryprosopus
Euryprosopus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, matt gulbrun trebukk, dekkvingene med svarte spisser. Antennene er tynne og lengre enn kroppen, svarte mot spissen. Det tredje leddet har en liten dusk av svarte hår i spissen. Pronotum har rundede sider, dekkvingene er parallellsidige.
Utbredelse
Arten er utbredt i det sørøstlige Brasil.
Systematisk inndeling
Gruppen blir ofte slått sammen med Xystrocerini.
Nila Håkedal Larsson
Håkedal ble født og vokste opp i Kristiansand, der hun bodde til hun var omtrent 20 år gammel. Hun begynte å spille volleyball for KFUM og da hun var 13 år begynte hun å spille for Hånes VBK. Hun spilte for Hånes VBK fram til hun flyttet til Oslo i 1999 for å spille for Koll volleyballklubb, og studere språk.
Hun begynte med sandvolleyball i løpet av sommeren 1995, og mellom 1995 og 2001 hadde hun Lise Roald Hansen som partner. Siden 2002 har imidlertid Ingrid Tørlen vært den faste partneren hennes, og de konkurrerte under Sommer-OL 2004, der de til slutt havnet på 22.-plass. Paret vant NM i sandvolleyball i Trondheim i 2005.
I juni 2006 ble de historiske da de som første norske kvinnepar tok seg til en semifinale i verdensserien i sandvolleyball, og tok en bronsemedalje. De slo ut de brasilianske paret Larissa/Juliana, som ble regnet som verdens beste duo på den tiden
EM i karate 2002
EM i karate 2002 (europamesterskapet i karate) ble arrangert i Tallinn i Estland i 2002.
Allan Kirkland Soga
Allan Kirkland Soga (født 1862, død 1938) var en sørafrikansk redaktør. Han var av xhosafolket.
Bakgrunn
Han var yngste sønn av Tiyo Soga (journalist, prest, oversetter og komponist), og den skotske kvinnen Janet Burnside. De tre andre brødrene var Jotello Festiri Soga som ble den første xhosa-talende veterinærkirurg. Han gjorde et markant arbeid i forbindelse med en epidemi av kvegpest (rinderpest) i 1897. William Anderson Soga ble misjonær og lege, og arbeidet ved Miller Mission Station. John Henderson Soga ble misjonær og forfatter. Han ble den første xhosa-historiker.
Biografi
Soga tok nok utdannelse til å bli utnevnt som magistrat. Han ble senere avsatt. Han arbeidet senere for et arbeidsbyrå, og som veiinspektør i Transkei.
I 1884 stiftet John Tengo Jabavu den innflytelsesrike avisen Imwo Zabantsundu (Black opinion) i King Williams Town. I 1897 ville ikke Jabavu ta i mot et tilbud fra Cecil John Rhodes om politisk støtte. Rhodes gikk da til Allan Kirkland Soga, og hjalp han med å etablere den rivaliserende avisen Izwi Labantu (Folkets røst). Imwo Zabantsundu ble nedlagt i 1898.
Soga var med å etablere African National Congress (ANC) i 1912. Han etablerte også Bantu Union, et forbund for velgere i området rundt Cape.
Sildefisker
Sildefisker (Clupeiformes) er en gruppe strålefinnede fisker med omkring 300 arter fordelt på 6 undergrupper. De fleste artene er planktonetere.
Borg Stewardsloge
Borg Stewardsloge er en frimurerlosje i Den Norske Frimurerorden (Stewardsloge nr. 10 av 2. orden). Den ble grunnlagt den 31. mars 2004 i Sarpsborg underlagt Den Norske Store Landsloge.
Losjens valgspråk er Ubi Crux – Ibi Lux (Der korset er, der er Lyset).
Østfold Kapittel Broderforening ble grunnlagt den 25. januar 1995 i Sarpsborg for brødre av VII º – Xº. Broderforeningen var en drivkraft i etableringen av Borg Stewardsloge, og eksisterer fortsatt
Liste over fjorder i Norge
Liste over fjorder i Norge viser fjordene på det norske fastlandet fra nord til sør. Det er 1,732 navngitte fjorder i Norge, og norskekysten er et av områdene i verden med flest fjorder. Listen følger kysten geografisk fra Varangerfjorden ved grensen mot Russland til Ringdalsfjorden ved Halden og grensen mot Sverige. Fjordene på Svalbard følger til sist.
Deler av fjorden kan ha ulike navn og kalles da delfjord. Fjorder forgrener seg gjerne også der de skjærer inn i landet. Slike grener kalles fjordarmer.
Avgrensing av hva som er fjorder og hva som ikke er det, er ikke entydig, heller ikke i norsk navnepraksis. Blant de stedene i Norge som har navneleddet -fjord finnes åpne havstykker (som Vestfjorden), passasjer mellom to øyer eller mellom en øy og fastlandet, fjordsjøer og andre innsjøer, «ekte fjorder» som er dannet gjennom dalformende prosesser, og bredere havområder som skjærer inn i landet, slik som Varangerfjorden og Boknafjorden.
De lengste fjordene
Norges 20 lengste fjorder er : 1) 110 km medregnet Sulafjorden
De største fjordene
Fjorder med størst areal:
Nordland
Rekkefølgen på fjordene i Nordland er sørover på vestsida av Lofoten, så inn vestsida av Vestfjorden og videre sørover på østsida.
Innsjøer
Flere norske vann har navn som slutter på -fjorden. Disse hører ikke hjemme i denne listen, men kan finnes på Liste over norske innsjøer. Dette gjelder blant andre Randsfjorden, Tyrifjorden med Holsfjorden, Byglandsfjorden, Rosskreppfjorden, Tunhovdfjorden og Slidrefjorden, samt et tyvetall andre ferskvannsjøer.
Todor Diev
Todor Nedjalkov Diev bulgarsk: Тодор Недялков Диев (født 28. september 1934 i Plovdiv, død 6. januar 1995 i Plovdiv) var en bulgarsk fotballspiller som deltok i de olympiske leker 1956 i Melbourne og 1960 i Roma. Diev vant en olympisk bronsemedalje i fotball under Sommer-OL 1956 i Melbourne. Han var med på det bulgarske laget som kom på tredjeplass i fotballturneringen bak Sovjetunionen og Jugoslavia. Bulgaria vant kvartfinalen med 6-1 over Storbritannia men tapte semifinalen mot Sovjetunionen med 1-2. I bronsefinalen mot India vant de med 3-0. Diev spilte en kamp og scoret to mål i turneringen.
Diev spilte 55 landskamper og scoret 16 mål for i perioden 1955–1965.
Statsministeriet
Statsministeriet er den danske statsministerens sekretariat og bistår statsministeren med ledelsen av regjeringsarbeidet.
Under Statsministeriet hører saker som vedrører Færøyene og Grønland, forholdet til kongehuset, pressens forhold samt saker som vedrører stats- og forfatningsrettslige spørsmål, forretningenes fordeling, ministres utnevnelse, avskjedigelse mv.
Statsministeriet har ca. 70 ansatte og har kontorer på Christiansborg Slot.
A Message from Mars
A Message from Mars er en britisk stumfilm fra 1913 regissert av J. Wallett Waller.
Handlingen er inspisert av Charles Dickens En julefortelling.
Chippewa Falls
Chippewa Falls er en by ved elven Chippewa i fylket Chippewa County i den amerikanske delstaten Wisconsin. Ved folketellingen i 2010 hadde byen 13 661 innbyggere. Chippewa Falls fikk bystatus i 1869. Byen er blant annet kjent for Seymour Cray, han opprettet et utviklingslaboratorium for Cray Researchs superdatamaskiner der. Byen har også et større ølbryggeri og et regionalt kunstsenter, Heyde Center for the Arts.
Se, hun snakker også
Se, hun snakker også er en komedie fra 1990, oppfølgeren til suksessfilmen Se, han snakker (1989). Kirstie Alley og John Travolta spiller foreldrene til «Mikey» (stemmegitt av Bruce Willis), en liten gutt som skal lære seg å forholde seg til det nyeste innslaget i familien, babyen «Julie» (stemmegitt av Roseanne Barr).
Filmen er bemerkelsesverdig for å ha kommet så raskt etter den første filmen, og for å være ekstremt kort (mange mener at Travoltas sang og dansenummer ble lagt til for å øke spilletiden til over 80 minutter).
Handling
«Mollie» og «James» er sammen, og de har startet en familie som nå består av den litt eldre «Mikey» og hans babysøster «Julie». Spenninger mellom søsknene dukker opp, samt at «Mollie» og «James» får konflikter da «Mollies» eldre bror «Stuart» flytter inn. «Mikey» skal i tillegg lære seg hvordan han skal bruke toalettet for første gang.
Annen informasjon
Filmen ble nominert til to «Razzie Awards» i 1991, for verste mannlige birolle og for verste kvinnelige birolle.
Dialekter av nahuatl
Dialekter av nahuatl tar for seg dialektene av det uto-aztekiske språket nahuatl, og beskriver vanskelighetene med å sette klare grenser mellom dialektene og med å avgjøre om det er snakk om dialekter av ett og samme språk eller om det er snakk om egne språk.
Nahuatl kan grovt sett deles inn i to ulike dialektkontinuum, som blir kalt sentrale og perifere dialekter. Kjernen for det sentrale området er Mexico-dalen, hvor det aztekiske riket ble grunnlagt og hvor det ekspanderte fra. Klassisk nahuatl, som ble talt av innbyggerne i den aztekiske hovedstaden Tenochtitlan, var en av dialektene fra det sentrale området. Det sentrale dialektområdet innbefatter også variantene som snakkes i Morelos, Estado de México, det sørlige Hidalgo, det nordvestlige Puebla, Tlaxcala og (kanskje) det sørlige Puebla og Orizaba-Zongolica-regionen i Veracruz. De sentrale dialektene regnes vanligvis for å være relativt innovative.
De perifere dialektene snakkes i områder som ligger lenger unna sentrum i det aztekiske riket. Det er stor variasjon blant de perifere dialektene, og det har blitt foreslått flere ulike underinndelinger av dem. Perifere dialekter snakkes i Durango, La Huasteca, Guerrero, Tabasco, Veracruz og langs den sørlige stillehavskysten, inntil nylig så langt ned som til El Salvador.
Dialekter eller språk
Det er til dels store forskjeller mellom de ulike dialektene, og i mange tilfeller resulterer det i veldig lav innbyrdes forståelse. Ofte kan ikke talerne av en dialekt forstå eller bli forstått av talerne av en annen dialekt. Derfor blir dialektene av mange sett på som egne språk. ISO-inndelinga som er nevnt nedenfor tar mer hensyn til innbyrdes forståelse enn til historiske eller rekonstruksjonelle fakta. Som de andre inndelingene, er også denne omstridt.
Disse variantene er uansett tydelig i slekt med hverandre, og de er alle nærmere i slekt med hverandre enn de er til pochutekisk. Samtidig er nahuatl-variantene og pochutekisk nærmere i slekt med hverandre enn til noe annet uto-aztekisk språk (slik som cora, huichol, tepehuan, tarahumara, yaqui/maya, osv.). I undervisning blir også nahuatl behandla som ett språk med flere dialektale varianter.
På grunn av uenigheten om dialektene av nahuatl skal regnes som dialekter eller egne språk, omtales de stort sett som varianter av nahuatl på norsk Wikipedia.
Lastras inndeling
Yolanda Lastra publiserte i 1986 et studium hun hadde gjort av talemålet til 93 samfunn i Mexico og Mellom-Amerika. Hun var enig i at nahuatl har (sett bort fra pochutekisk) fire store dialektområder, som hun kalte vestlig periferi, østlig periferi, la Huasteca og sentral nahuatl. De tre førstnevnte fant hun ut at er underområder av et større område, såkalte perifere dialekter. Denne inndelinga brukes fortsatt i dag.
Lastras detaljerte inndeling er følgende:
Fonetikk
De fire dialektområdene skiller seg også fra hverandre ved at de ikke har de samme fonemene. Bruken av og } varierer sterkt. For eksempel finner man i sentral nahuatl og i de fleste variantene av la Huasteca-nahuatl, mens dette fonemet i vestlig nahuatl uttales  og i østlig nahuatl uttales. Fonemet forekommer ikke i begynnelsen av ord i vestlig og østlig nahuatl.
Verbbøying
En av de viktigste karakteristikkene som skiller de fire hoveddialektene fra hverandre er verbbøyinga. I preteritum har vestlig og sentral nahuatl prefikset -o, mens de to andre ikke har det. «Han/hun gråt» sies på følgende måte i de fire hoveddialektene:
Verba i gruppe 2 beholder hele rota i preteritum i vestlig og østlig nahuatl, mens de i de to andre hoveddialektene mister den siste vokalen. Suffiksene -k og -ki brukes heller ikke likt i de fire dialektområdene. Slik sier man Han/hun gikk ut:
Suffikset -ki brukes mye i la Huasteca-nahuatl og sentral nahuatl, mens det er lite brukt i de øvrige hoveddialektene. I la Huasteca-nahuatl brukes alltid -ki for verba i gruppe 2, også for de verba som ikke tar dette suffikset i sentral nahuatl, for eksempel «han/hun kjøpte»:
Sammenligner man dette verbet i de andre to hoveddialektene, ser man at rota beholdes i preteritum:
Ordforråd
Enkelte ord er forskjellige i de ulike variantene av nahuatl. Et eksempel er «hei / god dag», som kan sies både pialli, panolti, niga og tlen, avhengig av dialekten.
Registrerte varianter
De fire hoveddialektene deles som nevnt vanligvis opp i flere dialekter eller språk:
Varianter av nahuatl i ISO 639-3
Variantene er sortert etter antall talere, og ISO 639-3-koden står i klammeparentes.
Varianter som er godkjent av den meksikanske regjeringa
Denne lista ble publisert av den meksikanske regjeringa i Diario Oficial 14. januar 2008.
Religionsåret 1847
Religionsåret 1847 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1847.
Bygningsmiljø
Bygningsmiljø er en betegnelse på en ansamling av bygninger som er plassert slik at de kan oppfattes under ett.
Bygningsmiljø kan være alt fra en mindre husgruppe på noen få bygninger i et lokalt miljø, til mer spredt bygdebebyggelse og deler av eller hele byer. I ordet bygningsmiljø er det vanlig å legge egenskaper som enhetlighet, harmoniskhet, med felles trekk – ord som er tillagt en viss positiv betydning. Men vi kan selvsagt også omtale bygningsmiljø som dårlig, sprikende, uharmonisk, fremmedgjørende osv. Uttrykket å ”skape et bygningsmiljø” er oftest ment i underforstått, positiv forstand. Slike miljø kan også bestå av bygninger fra flere arkitektoniske perioder.
Kulturminnevern og tilpasning
Begrepet miljøtilpasning reflekterer gjerne slike positive holdninger og er ment å bevare karakteren, det helhetlige og harmonien i et lokalt miljø. Miljøtilpasning er gjerne aktuelt når nye bygg skal innpasses i et eldre bygningsmiljø, eller et miljø som har visse felles trekk som man vil bryte minst mulig opp. Slik arkitektur kan også kalles tilpassningsarkitketur.
Plan- og bygningsloven har bestemmelser om at nye bygg skal tilpasses eksisterende bebyggelse. Det enkelts sted eller by kan og ha egne bestemmelser i reguleringsplaner som skal ivareta det eksisterende byggemiljø. Det heter bl.a. i §74,2 ''. Kommunen skal se til at ethvert arbeid som omfattes av loven, blir planlagt og utført slik at det etter kommunens skjønn tilfredsstiller rimelige skjønnhetshensyn både i seg selv og i forhold til omgivelsene. Tiltak etter denne lov skal ha en god estetisk utforming i samsvar med tiltakets funksjon og med respekt for naturgitte og bygde omgivelser. Skjemmende farger er ikke tillatt og kan kreves endret. Kommunen kan utarbeide retningslinjer for estetisk utforming av tiltak etter loven.''
I enkelte tilfeller vil det være aktuelt å frede et bygningsmiljø eller å bruke plan- og bygningslovens mulighet til å bevare ved regulering til spesialområde.
Håndverkere
I middelalderen var det vanlig med spesielle byggningsmiljø eller byggehytter som bestod av håndverkere som reiste rundt fra oppgave til oppgave. Spesielt innen kirkebygg var dette vanlig. Det er mulig å identifisere disse ut fra stilhistorie.
Religionsåret 1780
Religionsåret 1780 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1780.
J.F. Willumsens museum
J.F. Willumsens Museum er et museum i Frederikssund i Danmark, nordvest for og ikke langt fra København. Museet er et kunstmuseum viet kunstneren Jens Ferdinand Willumsen (1863–1958). Det ble åpnet i 1957. Museet drives av Frederikssund kommune.
Museet er oppført i 1957. Det ble tegnet av arkitekt Tyge Hvass, og utvidet i 2005 med en tilbygning tegnet av arkitekt Theo Bjerg.
Museet viser Willumsens malerier, tegninger, grafikk, keramikk, skulpturer, fotografier og arkitektur. Dessuten ineholder museet Willumsens omfattende samlinger av kunst, især malerier, blant annet fra europeisk middelalder og renessanse.
Walid Atta
Walid Atta (وليد عطا,Walid 'Ata) (født 28. august 1986) er en svensk-eritreisk fotballspiller som spiller for Hittarps IK.
VM i friidrett 2009 – Stavsprang menn
Øvelsen Stavsprang menn ved VM i friidrett 2009 ble avholdt på Olympiastadion i Berlin mellom 20. august og 22. august.
United States Naval Academy
United States Naval Academy (USNA) er krigsskolen i den amerikanske marinen, grunnlagt i 1845. Skolens campus ligger i Annapolis i Maryland.
VM i friidrett 2009 – Stavsprang menn
Norge var ikke representert i øvelsen.
United States Naval Academy
USNA utdanner offiserer til den amerikanske marinen. Det er 4.479 studenter ved USNA i 2006. Elevene, kalt midshipmen, blir tildelt en Bachelorgrad og utskrives som fenrik med plikttjeneste i marinen.
VM i friidrett 2009 – Stavsprang menn
Kvalifisering
Kvalifisering: Direktekvalifiseringskravet var på 5,75 m. De 12 utøverne med de beste resultatene gikk til finale.
United States Naval Academy
Rangeringer
U.S. News & World Report rangerte United States Naval Academy som nummer 13 blant liberal arts-collegene i USA i 2015, mens Forbes plasserte det på 27.-plass blant alle colleger i USA.
United States Naval Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Kildesystem for en oppføring
Kildeoppføring eller et kildesystem for én oppføring er et begrep i dataforvaltning som brukes for å beskrive den autoritative datakilden for en gitt dataelement (en oppføring). I informasjonssystemer lagres oversikter over slike avbildinger vanligvis i et datasystem som kjører et databasehåndteringssystem. I datahvelvmodellering er det kjent som record source.